Benidorm inicia les tasques de jardineria en la renovada plaça de la Hispanitat
Article Benidorm Inicia Les Tasques Jardineria Renovada Placa Hispanitat
El cap de setmana s'obriran les zones enjardinades en les quals ja s'està sembrant la gespa
Dins del projecte de remodelació integral de l'avinguda del Mediterrani, esta setmana s'han iniciat les tasques de jardineria en la renovada plaça de la Hispanitat. Així ho ha constatat hui el regidor d'Obres i Espai Públic, José Ramón González de Zárate, que ha explicat que "esta actuació forma part de l'obra pública de més pressupost i més important, sobretot quant al subsòl, i que es troba ja en fase d'escena urbana i embelliment".
En estos moments, i després d'instal·lar el reg corresponent, s'està procedint a la col·locació de la gespa en els tres parterres de la plaça. De Zárate ha avançat que "entre hui i demà quedarà totalment plantat", i que "durant el cap de setmana, una vegada que la gespa estiga assentada, s'obriran les zones enjardinades perquè la gent puga disfrutar d'elles".
L'edil d'Obres i Espai Urbà ha recalcat que amb "este enjardinament millorem moltíssim la imatge d'esta plaça de la Hispanitat i, per extensió, de la ciutat".
ART-62554